**Gândul**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zace în sine domnia sa gândul,

Ascultând, relaxat, şoapte discrete

Ce-i spun că-i veni şi lui rândul

Să poarte povara nemuririi concrete.

Nu-i pasă de hrană, de-avere, de bani,

El umblă mai iute ca însăşi lumina,

E singur, sărmanul, nu are duşmani,

Şi nimeni nu ştie că-n dânsul e vina.

Uneori e tandru, şi asta-i otravă,

Alteori, e tăios ca lama de brici,

Câteodată e bun, şi se varsă degrabă

Oriunde găseşte o breşă-n ,,chirpici”.

Uşor, dă târcoale minciunii prospere,

Întinzându-i capcane din aur croite,

O strânge de gât atât cât să spere

În lumea cu simţuri şi iz de elite.

Zace în sine domnia sa gândul,

Nu-i vine să creadă că are şi feţe

Sub forma ce azi îmbrăcându-l

Îl vinde ,,en gross” în târguri şi pieţe.

M-aş face şi eu de gând vânzător,

Dar cine, oare, să cumpere-ar vrea

Trecut ambalat într-un trist viitor

Să-i ţină de cald când iarna e grea?